Wondèntên sêrêping pangetangipun makatên, ing taun subakarti ôngka 1730 punika kabucal 1680 dados kantun 50 anuju taun subakarti punika, dhawahing bêbuka purwaning taun, saptawaranipun angetang saking Rêbo, pôncawaranipun angetang saking Paing, ing salajêngipun ngantos dumugi ing taun rudraksa ôngka 1740 kumpulipun ing pratôngka taksih angetang saking Rêbo Paing, ing ngandhap punika pratelanipun pranataning pratôngka sadaya.